Kapp Flora er et isfritt område sørvest på Northbrookøya (79°57′N 50°05′E) og er historisk viktig. Den britiske segleren og utforskeren Benjamin Leigh Smith forliste ved Kapp Flora i 1881. I 1896 møttes tilfeldigvis utforskerne Fridtjof Nansen og Frederick George Jackson her. Jackson var leder for Jackson-Harmsworth-ekspedisjonen og hadde base ved Kapp Flora, da møtet skjedde 17. juni 1896.